кратки вицове за Авто
Съпружеска двойка се возела в семейната им кола. Внезапно, без никакъв увод, жената изтърсила:
- Искам развод! И отсега ти казвам - ще взема къщата.
Мъжът не отвърнал нищо. Обаче увеличил скоростта от 50 на 80 км/час. Съпругата продължила:
- Вилата също остава изцяло моя собственост.
Съпругът мълчаливо натиснал педала на газта. И колата се понесла със 100 км/час. Тя подкарала в същия дух:
- Парите от общата банкова сметка ще ги прибера до стотинка.
Автомобилът полетял със 150 км/час. Алчната съпруга се самозабравила съвсем:
- На тази кола също можеш да кажеш "Сбогом!"
Мъжът направо подпалил возилото - 200 км/час. Но от устата му все така не се отронвала и думичка. Тогава съпругата му подхвърлила насмешливо:
- Е? Няма ли да кажеш нещо? Няма ли да се бориш? Няма ли да поискаш поне нещичко за себе си?
Най-сетне съпругът проговорил:
- Имам си всичко, което ми трябва.
Жената повдигнала театрално вежди и попитала подигравателно:
- Ооо, така ли? И какво е то, ако не е тайна?
Мъжът се усмихнал:
- ВЪЗДУШНА ВЪЗГЛАВНИЦА.